text: Kongelig glans over LEGOLAND-åbning
  11 marts 2016 kl. 10.26
  LEGOLAND åbner sæson 2016 med prins Joachim og prinsesse Marie som æresgæster
  LEGOLAND tager den 19. marts hul på sæson 2016 med fornemt besøg. Prins Joachim og prinsesse Marie har sagt ja til at deltage i åbningen, som også bliver et go'da' til, hvad parken selv kalder en verdensnyhed, nemlig indvielse af NINJAGO WORLD.
  NINJAGO WORLD er et mere end 5.000 kvadratmeter stort ninjaområde - og indvielsen af det nye "land" vil foregå med ægte ninja-stemning.
  LEGOLAND er en af de største turistattraktioner i Danmark og selvom parken ikke vil oplyse aktuelle besøgstal, så er vurderingen, at mellem 1,7 og 1,8 millioner mennesker årligt besøger parken.
  